b'\n_START_ARTICLE_\nDirk Bauermann\n_START_SECTION_\nUra\n_START_PARAGRAPH_\nBauermann pelasi koripalloa aluesarjoissa BBC Krefeldin joukkueessa vuosina 1975\xe2\x80\x931981. Vuonna 1982 h\xc3\xa4n aloitti valmentamaan Krefeldin juniorijoukkueita. T\xc3\xa4m\xc3\xa4n j\xc3\xa4lkeen Bauermann siirtyi apuvalmentajaksi Kalifornian valtionyliopistoon, jossa h\xc3\xa4n toimi kahden kauden ajan. Sen j\xc3\xa4lkeen h\xc3\xa4n muutti takaisin Saksaan ja siirtyi Bayer Giants Leverkusenin apuvalmentajaksi._NEWLINE_Bauermann aloitti p\xc3\xa4\xc3\xa4valmentajana kotimaansa Bayer Giants Leverkusenissa. H\xc3\xa4n voitti joukkueensa kanssa seitsem\xc3\xa4n Saksan mestaruutta, jonka j\xc3\xa4lkeen h\xc3\xa4n siirtyi alankomaalaiseen Base Oostendeen. Bauermannin seuraava seura oli Dafni BC, josta h\xc3\xa4n l\xc3\xa4hti seurapresidentin uhattua h\xc3\xa4nt\xc3\xa4 aseella. Vuonna 2001 h\xc3\xa4n siirtyi Brose Basketsiin, jossa h\xc3\xa4n voitti uudestaan Saksan mestaruuden. Vuodesta 2003 l\xc3\xa4htien Bauermann on toiminut Saksan koripallomaajoukkueen p\xc3\xa4\xc3\xa4valmentajana. Vuoden 2005 EM-kisoissa h\xc3\xa4n valmensi joukkueensa hopealle. Kes\xc3\xa4ll\xc3\xa4 2010 Bauermann aloitti my\xc3\xb6s FC Bayern M\xc3\xbcnchenin p\xc3\xa4\xc3\xa4valmentajana.'